als_Latn dik_Latn sag_Latn
Take That nderoi viktimat e sulmit terrorist në Mançester, në koncertin e tyre të fundit, duke i dhuruar të gjitha të ardhurat tek fondi i emergjencave “I Love Manchester”.
Banda britanike performoi në ECHO Arena të Liverpulit të premten, pasi shtyu koncertet pas sulmit tragjik që la të vdekur 22 njerëz dhe rreth 100 të tjerë të plagosur, gjatë koncertit të Ariana Grande’s, transmeton Klan Kosova.
“Duhet të ishim në Mançester duke performuar sonte, siç e dini të gjithë”, tha Gary Barlow, shkruan Mirror Online.
Ai vazhdoi: “Mbrëmja i dedikohet njerëzve të Mançesterit. Ne duhet të kërcejmë, të këndojmë, të festojmë. Ne duhet t’iu falënderojmë të gjithë juve që keni ardhur. E di se ne është dashur të jemi këtu të martën”.
“Fansat tanë nga e gjithë bota po na shikojnë këtu. Ju lutemi të gjithëve të postoni sa më shumë fotografi që mundeni. Dua që këto vibracione të mëdha të dëgjohen në mbarë botën. Kërceni, duartrokisni, këndoni dhe kujtojeni këtë natë”.
Mark Owen nga grupi konfirmoi se të gjitha fitimet nga ky koncert do të shkojnë në fondin emergjent “I Love Manchester”.
Ai tha: “Këtë performancë ua dedikojmë të gjithë atyre që janë prekur nga sulmi në Mançester të hënën në mbrëmje. Dhe të gjitha fitimet e këtij koncerti do të shkojnë në fondin emergjent”.
Anëtari tjetër, Howard Donald, shtoi: “Siç ju e dini, unë kam lindur dhe jam rritur në Mançester, dhe kurrë nuk kam qenë kaq krenar. Fryma e Mançesterit, fryma e veri-perëndimi, Mbretërisë së Bashkuar dhe botës, është absolutisht e pabesueshme”.
Grupi do të kthehet në Mançester për një koncert të radhës në muajin e ardhshëm, duke shtyrë kështu tri koncerte nga respekti për viktimat.
als_Latn als_Latn als_Latn als_Latn als_Latn als_Latn als_Latn als_Latn als_Latn